Jungaa kriĉostrigo

La Jungaa kriĉostrigo aŭ Montarbara kriĉostrigo (Megascops hoyi) estas mezgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. Ĝi estas mezgranda kriĉostrigo loĝanta en areoj de suda Bolivio kaj norda Argentino.Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, and J. S. Marks (2020). Montane Forest Screech-Owl (Megascops hoyi), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 7an de Aŭgusto, 2021.

Taksonomio kaj sistematiko
La Jungaa kriĉostrigo estas monotipa. Ĝi kaj la nunaj Nigraĉapa kriĉostrigo kaj Longtufa kriĉostrigo estis foje konsiderataj samspeciaj kun la nomo "Longtufa kriĉostrigo" sed kun la duvorta nomon de la Nigraĉapa kriĉostrigo, Megascops atricapilla. Tamen, voĉaj kaj DNA pruvaroj malakceptas tiun traktadon.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 23a de Majo 2021. A classification of the bird species of South America. American Ornithological Society.  Alirita la 24an de Majo, 2021 La Internacia Ornitologia Kommitato (IOC) uzas la nomon "Yungas screech owl" sed notas, ke la anglalingva nomo estas "nedefinitiva". La Sudamerika Klasigkomitato de la Usona Ornitologia Societo (AOS/SACC), la Taksonomio Clements, kaj la verko de BirdLife International nome Handbook of the Birds of the World uzas la anglalingvan nomon "montane forest screech-owl" (Montarbara kriĉostrigo).Clements, J. F., T. S. Schulenberg, M. J. Iliff, S. M. Billerman, T. A. Fredericks, B. L. Sullivan, kaj C. L. Wood. 2019. The eBird/Clements Checklist of Birds of the World: v2019. Elŝutita el  Alirita la 15an de Aŭgusto, 2019HBW and BirdLife International (2020) Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB] Alirita la 27an de Majo, 2021

Aspekto
La Jungaa kriĉostrigo estas 23 ĝis 24 cm longa kaj pezas 110 ĝis 145 g. Ĝi troviĝas en brunaj, grizaj kaj ruĝecbrunaj morfoj. Ĝi havas grizecbrunan vizaĝdiskon, blankajn brovojn super helflavaj okuloj, kaj malgrandajn "orel-"tufojn. Ĝiaj supraj partoj estas ĝenerale brunaj, griznuancigitaj en la griza morfo kaj rustaj en la ruĝecbruna morfo. La supraj partoj havas malhelan vermikulecon kaj striojn. La fermita flugilo montras vicon da grandaj blankaj makuloj. La vosto havas helbrunajn striojn kaj vermikulecon. Ĝiaj subaj partoj estas helgrizaj ĝis grizbrunaj kun okra nuanco; la brusto kaj flankoj havas elstarajn nigrajn striojn.

Distribuado kaj habitato
La Jungaa kriĉostrigo troviĝas ekde la sudcentra Bolivio, la departemento Koĉabambo, suden ĝis nordokcidenta Argentino, ĝis la provinco Tukumano kaj eble pluen ĝis la provinco Katamarko. Ĝi loĝas en humidaj montaj arbaroj kaj nebularbaroj, karakterizitaj de altaj arboj kaj epifitoj. Laŭ alteco, ĝi ĝenerale varias de 1000 ĝis 2600 m, sed loke troviĝas ĝis 2800 m. Kvankam la specio estas plejparte sidlokema, oni supozas, ke birdoj nestantaj en pli altaj altitudoj moviĝas pli malalten vintre.

Kutimaro
Manĝado
La Jungaa kriĉostrigo manĝas sur kaj proksime de la grundo, laŭlonge de arbaraj randoj, kaj en la supra kanopeo de la arbaro. Oni supozas, ke ĝia dieto konsistas plejparte el insektoj kaj araneoj, sed ankaŭ kelkaj malgrandaj vertebruloj estas manĝataj.

Reproduktado
La kriĉostrigo de Jungas probable demetas siajn ovojn komence de la pluvsezono, en septembro kaj oktobro. Ĝi ŝajne nestas plejparte en arbaj kavaĵoj kiel ekzemple malnovaj pego-truoj.

Voĉo

Paroj de kriĉostrigoj de Jungas duetas, ĉefa kanto kiu "komenciĝas mallaŭte, iom post iom ŝveliĝas en [rapidan stakaton de 'u'-notoj, kaj malpliiĝas ĉe [la] fino." La voĉo de la femalo estas pli alta. Dua kanto estas simila sed pli mallonga.

Statuso
La IUCN taksis la Jungaan kriĉostrigon kiel Malplej Zorgigan. Ĝi "ne estas malofta loke" kaj "estas iagrade protektita pro la nealirebleco de partoj de sia teritorio."

 Referencoj 

 "National Geographic"  Field Guide to the Birds of North America 
Handbook of the Birds of the World Vol 5, Josep del Hoyo editor, 
"National Audubon Society" The Sibley Guide to Birds, de David Allen Sibley, 
 König, C., F. Weick & J.H. Becking (2008) Owls of the World. Christopher Helm, London, 
 "Owls: A Guide to the Owls of the World" de Claus Konig, Friedhelm Welck & Jan-Hendrik Becking. Yale University Press (1999), .

 Eksteraj ligiloj 

Kategorio:Strigedoj
Kategorio:Birdoj de Argentino
Kategorio:Birdoj de Bolivio